
Da li je prodavanje Kur’ana dopušteno?


* 
* 
* 
* 
* 
* 
* 

 
Da li je prodavanje Kur’ana dopušteno?

Islamski učenjaci raspravljali su o pitanju prodavanja Mushafa i zauzeli različite stavove. Ibn Omer prošao je pored čovjeka koji prodaje Mushafe pa je rekao: “Ružne li trgovine!” (Abdurrezzak, 8/114/14529, i Bejheki, 6/27/11069, sa ispravnim lancem prenosilaca.) I Ibn Mes’ud je prodavanje Mushafa smatrao pogrdnim djelom. (Bejheki, 6/28/11071. Imam Nevevi ovo predanje ocjenjuje kao vjerodostojno. Vidjeti: *El-Medžmu*, 9/239.)  

Sljedeći autoriteti iz prvih generacija prezirali su prodavanje Mushafa: Ibn Mes’ud, Ibn Abbas, Džabir, Abdurrahman b. Avf, Mesruk, Ibrahim, Ibn Sirin, Ibn Musejjib, Alkama, Abida Selmani i brojni drugi. (Vidjeti: *El-Muhalla*, 9/45-46, i *Ed-Durrul-mensur*, 1/160-161, od imama Sujutija.) Imam Ahmed govorio je: “Ne znam da je iko dao olakšicu kada je riječ o prodavanju Mushafa.” (Vidjeti: *El-Mugni*, 4/178, *El-Insaf*, 4/278, i *Keššaful-kina*, 3/179.)  

Imam Malik, šafijski pravnici i Ibn Hazm dopuštali su prodavanje Mushafa. (Vidjeti: *El-Mudevvenetul-kubra*, 3/430, *El-Muhalla*, 4/44, i *El-Medžmu*, 9/239.) Nema sumnje da je Mushafe bolje dijeliti kao poklone muslimanima, u protivnom trebaju se prodavati isključivo po štamparskoj cijeni, ne kao komercijalna roba, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


